CELEX: 62016CN0573
Language: da
Date: 2016-11-14 00:00:00
Title: Sag C-573/16: Anmodning om præjudiciel afgørelse indgivet af High Court of Justice (Chancery Division) (Det Forenede Kongerige) den 14. november 2016 — Air Berlin plc mod Commissioners for Her Majesty's Revenue & Customs

23.1.2017   
            
            
               DA
            
            
               Den Europæiske Unions Tidende
            
            
               C 22/16
            
         Anmodning om præjudiciel afgørelse indgivet af High Court of Justice (Chancery Division) (Det Forenede Kongerige) den 14. november 2016 — Air Berlin plc mod Commissioners for Her Majesty's Revenue & Customs
   (Sag C-573/16)
   (2017/C 022/22)
   Processprog: engelsk
   
      Den forelæggende ret
   
   High Court of Justice (Chancery Division)
   
      Parter i hovedsagen
   
   
      Sagsøger: Air Berlin plc
   
      Sagsøgt: Commissioners for Her Majesty's Revenue & Customs
   
      Præjudicielle spørgsmål
   
   
               1)
            
            
               Er en medlemsstats opkrævning af en stempelafgift på 1,5 % ved overdragelsen, som beskrevet ovenfor, under de ovenfor beskrevne omstændigheder i strid med en eller flere af følgende:
               
                           1)
                        
                        
                           første direktivs artikel 10 eller 11 (1)
                           
                        
                     
                           2)
                        
                        
                           andet direktivs artikel 4 eller 5 (2) eller
                        
                     
                           3)
                        
                        
                           EF-traktatens artikel 12, 43, 48, 49 eller 56?
                        
                     
         
               2)
            
            
               Er svaret på det første spørgsmål forskelligt under omstændigheder, hvor overdragelsen af aktier til clearingtjenesten var nødvendig for at lette det pågældende selskabs notering på en børs i den pågældende medlemsstat eller en anden medlemsstat?
            
         
               3)
            
            
               Er svaret på det første spørgsmål eller det andet spørgsmål forskelligt under omstændigheder, hvor medlemsstatens nationale lovgivning har gjort det muligt for en operatør af en clearingtjeneste, såfremt denne får tilladelse hertil af afgiftsmyndigheden, at vælge, at der ikke skal betales stempelafgift ved overdragelsen af aktier til clearingtjenesten, men at SDRT i stedet skal betales ved hvert efterfølgende salg af aktier inden for clearingtjenesten (med en sats på 0,5 % af vederlaget for salget)?
            
         
               4)
            
            
               Er svaret på det tredje spørgsmål forskelligt under omstændigheder, hvor strukturen af de af det pågældende selskab valgte transaktioner betyder, at det ikke er muligt at drage fordel af valget?
            
         
      (1)  Rådets direktiv 69/335/EØF af 17.7.1969 om kapitaltilførselsafgifter (EFT L 249, s. 25).
   
      (2)  Rådets Direktiv 2008/7/EF af 12.2.2008 om kapitaltilførselsafgifter (EUT L 46, s. 11).